Cuneiform Tablet TC 2 15
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šur-i-mì-tí-ma a-na pu-šu-ke-en₆ qí-bi-ma 5.33333 ma-na KÙ.BABBAR ṣa-ru-pá-am a-na-kam aḫ-bu-la-kum mì-šu ša ta-áš-pu-ra-ni um-ma a-ta-ma KÙ.BABBAR a-na qá-tí-kà a-na ni-kà-sí-kà a-na na-da-im ak-lá-šu KÙ.BABBAR am a-ma-kam ú-lá i-šu-ma ma KÙ.BABBAR ša a-na-kam aḫ-bu-lá-ku-ni ta-ak-lá ù šu-ma KÙ.BABBAR a-ma-kam lá i-šu-ma ma i-na ra-mì-ni-kà ta-áš-ta-qal-ma ITU.KAM iš-té-en₆ ù šé-na i-ta-ab-e-el-kà mì-ma-a kur-ub-IŠTAR i-li-kam-ma KÙ.BABBAR ša DUMU a-lá-ḫi-im lu iš-tí DAM.GÀR-ri-a a-šar u₄-mu-šu-nu ma-al-ú-ni ú-lá tù-ša-áš-qí-il₅-ma ú-lá tù-šé-bi-lam a-na KÙ.BABBAR 20 ma-na ù e-li-iš a-ṭù-ul 7 ma-na KÙ.BABBAR tù-šé-bi-lam a-ḫi a-ta a ma-nim ša-nim a-ma-kam ta-ak-lá-ku a-na té-er-tí-a i-ḫi-id a-li KÙ.BABBAR-pí 1 GÍN i-ba-ší-ú ša-áš-qí-il₅-ma šé-bi-lam i-na lu-qú-tí-a a-na ni-kà-sí-a qá-tám i-a-tám-ma i-ta-dí a-na É a-šur-SIPA e-ru-ub-ma ṭup-pé-e-a li-qé-ma i-na qá-tí-kà li-ib-ší-ú lu i-na ba-ab mu-a-tí-šu mì-ma a šu-mì-a iq-bi lu KÙ.BABBAR-pì a-ma-kam mì-ma il₅-qé li-ma-ad-ma ta-né-eḫ-tí li-bi-a šu-up-ra-ma uz-ni pí-té ù KÙ.BABBAR ap-šu ša na-ru-qí-šu ma-ma-an mì-ma lá i-lá-qé kà-ni-kà-ma šé-bi-lá-nim a-šu-mì ší-mì-im ša DUMU šu-a-šur ša ta-áš-pu-ra-ni šu-ma a-dí 10 u₄-me-e mì-ma-ša-ma lá áš-pu-ra-kum ú-za-kà lá i-ba-ší šu-ma <big_gap> <gap> šu-up-ra-ma iš-tí-kà lu ša <gap> <big_gap>